Չնայած դրան, վանքի առումը թանկ էր նստելու բանակի վրա։ Այդ հասկանալով, զինվորները վճռեցին օգտագործել կանանց։ Նրանք կանանց զույգ-զույգ կապեցին և իրենց առջևից քշելով այդ կենդանի վահանը, շենքին մոտեցան։ Գերեվարված կանայք կոչ էին անում իրենց հայրենակիցներին կրակելու, սակայն նրանք չկրակեցին։ Զինվորները նռնակներ նետեցին, որոնք պայթեցին բակում, դիակների մեջ։ Ողջերը պատսպարվել էին եկեղեցու հաստ պատերի հետևում։